Sy sê Trollip het geld in ’n banksak uitgehaal en op die paneelbord neergesit. Aanvanklik het sy na R2 000 verwys, maar kort daarna na R3 000.
Jack sê tydens die ontmoeting het hulle oor ’n interne saak gepraat, waarin Trollip wou hê sy moet getuig. Sy het ook gesê sy was ontevrede oor die kandidatelys, waarna Trollip gesê het hy sal van (Xolile) Klaas, ’n DA-raadslid ten tyde van die beweerde voorval, Mvenya en ene Du Plessis ontslae raak, maar sy moet hom help.
Kort nadat die berig gepubliseer is, het die DA ’n interne ondersoek gedoen en Jack het ’n verklaring aan James Selfe, voorsitter van die DA se federale raad, gegee. Nadat die interne ondersoek Trollip onskuldig bevind het, het Trollip ’n saak by die polisie aanhangig gemaak en Jack moes ’n verklaring by die polisie aflê.
Du Toit het aan die hof gesê Jack se weergawe aan die hof is die eerste keer dat genoem word die ontmoeting was omstreeks 07:00.
Du Toit sê ná vyf staatsgetuies het Jack ’n hele nuwe weergawe van die voorval aan die hof voorgelê.
Skepe het ook vir Klaas as getuie geroep. In sy kort getuienis het Klaas gesê hy het die DA in Julie 2016 verlaat.
Die Kaap het reën gekry en die verwagting is dat Namakwaland ’n skouspel in Augustus en September gaan wees.
Reis met die sakpas-toeristeklastrein of bederf jou met ’n premierklastrein soontoe (en vlieg terug). Beleef die blomme op hul beste ná ’n lang droogte.